**SAJTÓINFORMÁCIÓ**

Dorog, 2024. december 16.

**Versenyben az építészet legjobbjai: indul az Év Homlokzata 2025**

**Immár tizenkettedik alkalommal indul el az Év Homlokzata pályázat, amely mára Magyarország egyik legnagyobb presztízsű építészeti megmérettetésévé vált. A kezdeményezés célja a hazai építészet értékes alkotásainak elismerése és bemutatása. Öt kategóriában – családi ház, társasház, középület, utólagos homlokzati hőszigetelés, műemlék – nevezhetnek azon építészek és kivitelezők, akik Baumit termékeket használtak munkájuk során. Újdonság, hogy idén a pályázat hallgatói kategóriával bővül, amely építész, építőmérnök és belsőépítész hallgatók számára kínál lehetőséget kreatív ötleteik bemutatására.**

A Baumit ismét meghirdeti az Év Homlokzata 2025 pályázatot, amely az építészek és kivitelezők kiemelkedő munkáit értékeli családi ház, társasház, középület, utólagos homlokzati hőszigetelés és műemlék kategóriákban. A pályázaton mind építészek, mind kivitelezők egyaránt indulhatnak. Az ország egyik legnagyobb presztízsű és legmagasabb díjazású építészeti megmérettetése 1 millió forintos kategóriadíjakat kínál, emellett különdíjakra és közönségszavazásra (a családi ház kategóriában) is sor kerül. A Kiíró 2025-től **Fődíjat** is kioszt, melynek győztesét a független, szakmai zsűri választja ki a 2025-ös pályázatra beérkező **összes nevezés** közül. Az Év Homlokzata fődíj értéke 2 000 000 Ft.

Idén először **hallgatói** pályázat is indul, ahol építészeti tervezési és képzőművészeti kategóriában várják a felsőoktatásban tanuló diákok ötleteit. Itt a kreatív homlokzat- és felületképzési megoldásokat díjazza a zsűri, az első három díjazott pedig összesen 1,5 millió forint pénzdíjban részesül.

*„Az Év Homlokzata pályázat az innováció és a minőségi munka ünnepe, amely az építészek, kivitelezők és idén először a fiatal hallgatók kreativitásának is teret ad. Örömmel látjuk, hogy évről évre új értékek születnek, és bízunk benne, hogy a 2025-ös pályázat is kiemelkedő alkotásokat mutat majd be” –* mondta Járomi Judit, a Baumit ügyvezető igazgatója. Az innovatív, kreatív, értékteremtő és megőrző, valamint a fenntarthatósági szempontból is kiemelkedő homlokzatokat 2024. december 16-től lehet nevezni. A pályázat feltétele az épületek kialakításánál a Baumit által gyártott homlokzati termékek felhasználása. A beérkezett pályázatokat neves építészekből és szakértőkből álló, független szakmai zsűri bírálja el. A zsűri által legjobbnak és legszebbnek vélt homlokzatok mellett az év második felében megtartandó közönségszavazás nyertese, valamint a Baumit ügyvezetői díj nyertese is külön elismerésben részesül majd. A nevezéseket kizárólag az [evhomlokzata.hu](https://protect.checkpoint.com/v2/___http://evhomlokzata.hu___.YzJlOmJhdW1pdGdyb3VwYmJhOmM6bzo5MGQ2OTVkYjc0NjJhNTNjYTBkZjFjNDliYTQ4MzVjODo2OjBlZjc6MjU0NDM2YTg3MzJjMzJjNzUwOTU4YTEwZmJjM2Y0MzQxNWVlNTc3ODU1NGY2YTY3MjI2NDJmOWMzYzY4NDg5NjpwOlQ6Tg) weboldalon keresztül lehet benyújtani 2025. április 30-ig . További információ: [evhomlokzata@baumit.hu](mailto:evhomlokzata@baumit.hu).

A képen kültéri, ég, építészet, fű látható

Automatikusan generált leírás

A képen kültéri, ég, épület, ablak látható

Automatikusan generált leírás

Vác, Ötház

Építész: Élményotthon Ingatlancsoport Ingatlanfejlesztő Kft. – Eckhardt Tibor és Tóth Zoltán munkája

Fotók: Bata Tamás

A képek megjelentetésénél kérjük feltüntetni a neveket is!



A képen szöveg, Betűtípus, Grafika, embléma látható

Automatikusan generált leírás

A képen szöveg, Betűtípus, Grafika, embléma látható

Automatikusan generált leírás